Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08-ZTFI-A, 69/08-ZZavar-E, 40/12-ZUJF, 158/20 – ZIntPK-C in 203/20 – ZIUPOPDVE; v nadaljevanju ZJU) **Ministrstvo za notranje zadeve, Policija**, Štefanova ulica 2, Ljubljana, objavlja javni natečaj za zasedbo štirih prostih uradniških delovnih mest, in sicer

**KRIMINALISTIČNI INŠPEKTOR SPECIALIST SKP** (šifra DM 72497) v Policijski upravi Ljubljana, Sektorju kriminalistične policije, Oddelku za gospodarsko kriminaliteto, Skupini za poslovno kriminaliteto (2 delovni mesti) In Skupini za finančno kriminaliteto (2 delovni mesti) – izvaja se v nazivih kriminalistični inšpektor specialist SKP III, II in I.

Kandidat, ki se bo prijavil na prosta delovna mesta, mora izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* najmanj 7 mesecev delovnih izkušenj;
* da ni bi pravnomočno obsojen zaradi naklepnega kaznivega dejanja, za katero se storilec preganja po uradni dolžnosti, in da ni bil pravnomočno obsojen zaradi drugega kaznivega dejanja na nepogojno kazen zapora v trajanju več kot tri mesece;
* da zoper osebo ni vložena pravnomočna obtožnica zaradi naklepnega kaznivega dejanja, za katero se storilec preganja po uradni dolžnosti;
* da je državljan Republike Slovenije s stalnim prebivališčem v Evropski uniji;
* da ima vozniško dovoljenje B-kategorije;
* da nima dvojnega državljanstva;
* da ni član politične stranke in da o tem poda pisno izjavo;
* da ima znanje uradnega jezika;
* da je bil varnostno preverjen v obsegu in na način, kot je določen v Zakonu o organiziranosti in delu v policiji, in da zanj ne obstaja varnostni zadržek;
* opravljeno obvezno usposabljanje za imenovanje v naziv (če izbrani kandidat usposabljanja še ni opravil, ga mora opraviti v zakonsko določenem roku);
* opravljen izpit za izvajanje policijskih pooblastil (če izbrani kandidat izpita še ni opravil, ga mora opraviti v zakonsko določenem roku);
* dovoljenje za dostop do tajnih podatkov stopnje "zaupno" (kandidat ga lahko pridobi v okviru izbirnega postopka).

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot  delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. **Delovne izkušnje se dokazujejo z verodostojnimi listinami, iz katerih sta razvidna čas opravljanje dela in stopnja izobrazbe.**

**Prednost pri izbiri bodo imeli kandidati, pri katerih bo iz vloge razvidno, da imajo relevantno znanje iz ekonomskega ali pravnega področja.**

Zahtevane delovne izkušnje se skrajšajo za tretjino, če ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti ali magistrsko izobrazbo (2. bolonjska stopnja).

Za javne uslužbence, ki so opravili strokovni izpit za imenovanje v naziv skladno z določbami Zakona o javnih uslužbencih in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu Zakona o javnih uslužbencih.

Naloge delovnega mesta:

* izvajanje policijskih pooblastil;
* opravljanje ogledov hujših kaznivih dejanj, hišnih preiskav, zahtevnejših privedb, protibombnih pregledov na območju Republike Slovenije;
* sodelovanje pri sestavljanju kazenskih ovadb in pripravljanju dokaznega gradiva;
* sodelovanje v kriminalističnih akcijah in drugih operativnih obdelavah;
* sodelovanje pri izvajanju tajnih policijskih ukrepov;
* sodelovanje pri izvajanju preventivnih akcij;
* sodelovanje pri izobraževanju in usposabljanju;
* sodelovanje pri načrtovanju in izvedbi kriminalističnih akcij in drugih operativnih nalog pri obravnavi najtežjih kaznivih dejanj;
* izvajanje nadzora;
* pripravljanje informacij, poročil in analiz ter predlaganje ukrepov;
* opravljanje drugih nalog s svojega delovnega področja, ki jih naroči nadrejeni;
* preprečevanje in odkrivanje kaznivih dejanj in storilcev ter sodelovanje pri obravnavi najtežjih kaznivih dejanj;
* sodelovanje pri izvajanju programov izpopolnjevanja in usposabljanja;
* opravljanje poligrafskih testiranj;
* dajanje strokovnih mnenj;
* vodenje določenih evidenc;
* izvajanje nalog v skladu s 4. členom Zakona o nalogah in pooblastilih Policije.

Posebnosti delovnega mesta: neenakomerni delovni čas (razpored), pooblaščena uradna oseba, dodatno obvezno pokojninsko zavarovanje, stalnost.

**Prijava mora vsebovati:**

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta),
3. izjavo kandidata, da soglaša z varnostnim preverjanjem za dostop do tajnih podatkov stopnje "zaupno",
4. izjavo kandidata, da soglaša z varnostnim preverjanjem v obsegu in na način, kot je določen v Zakonu o organiziranosti in delu v policiji,
5. izjavo kandidata, da ima znanje uradnega jezika,
6. izjavo kandidata, da:
* je državljan Republike Slovenije s stalnim prebivališčem v Evropski uniji,
* nima dvojnega državljanstva,
* ni član politične stranke,
* ima vozniško dovoljenje B-kategorije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot tri mesece,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
1. izjavo, da za namen tega postopka dovoljuje Ministrstvu za notranje zadeve pridobitev podatkov iz 6. točke iz uradne evidence (v primeru, da kandidat z vpogledom iz uradnih evidenc ne soglaša, mora sam predložiti vsa ustrezna dokazila).

Strokovna usposobljenost kandidatov se bo presojala na podlagi navedb v prijavi, priloženih pisnih izjav in razgovora ter s pisnim oziroma praktičnim preverjanjem kandidatovega znanja, v kolikor bo to potrebno.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil (kandidat navedeno opiše v priloženem obrazcu "Vloga za zaposlitev").

V izbirni postopek se v skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) ne uvrstijo kandidati, ki ne izpolnjujejo natečajnih pogojev.

Izbrani kandidati bodo delo na delovnem mestu kriminalističnega inšpektorja specialista SKP opravljali v nazivu kriminalistični inšpektor specialist SKP III z možnostjo napredovanja v naziv kriminalistični inšpektor specialist SKP II in kriminalistični inšpektor specialist SKP I. Z izbranimi kandidati bo sklenjeno delovno razmerje za nedoločen čas s polnim delovnim časom in šestmesečnim poskusnim delom. Izhodiščni plačni razred na razpisanih delovnih mestih je 33.Izbrani kandidati bodo delo opravljal v prostorih Ministrstva za notranje zadeve, Policije, Policijske uprave Ljubljana, Prešernova cesta 18, Ljubljana, oziroma v drugih uradnih prostorih organa.

Kandidat vloži prijavo v pisni obliki na priloženem obrazcu "**Vloga za zaposlitev"**, ki jo pošlje v zaprti ovojnici z označbo **"za javni natečaj – kriminalistični inšpektor specialist SKP, št. 1100-195/2020"** na naslov: **MNZ RS, Štefanova ulica 2, 1501 Ljubljana,** in sicer **v roku 8 dni** po objavi na osrednjem spletnem mestu državne uprave GOV.SI in Zavodu RS za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. Za pisno obliko prijave se šteje tudi elektronska oblika, poslana na **elektronski naslov** **gp.mnz@gov.si**, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem izbirnem postopku bo objavljeno na spletnih straneh Ministrstva za notranje zadeve – Policije www.policija.si.

Informacije o delovnem področju: g. Mitja Bartolme, Oddelek za gospodarsko kriminaliteto, tel. št. 01 361 01 86. Informacije o izvedbi javnega natečaja: ga. Sabina Bernjak, Urad za organizacijo in kadre, tel. št. 01 428 50 17.

V besedilu natečaja navedeni izrazi v moški slovnični obliki so uporabljeni kot nevtralni za ženske in moške.